Katie jublet for for norske Nina (19)
Det spilte ingen rolle at håndballturneringens klare jumbo tapte stort for femte kamp på rad. Da Great Britain scoret sitt 14. og siste OL-mål rett før slutt tok det helt av i Copper Box. 7000 tilskuere jublet sammen med Katie og laget. - Det kjennes helt rart å slutte nå. Jeg vil jo bare fortsette, sier Nina Heglund - som også satte inn en straffe til glede for den rojale gjesten og jublet som en gal. OL: Få med deg alt i VG Direkte - Det var morsomt å score og morsomt at hun kom, men jeg har hilst på henne før. Hun dukket opp leiren vår også. Så da fikk jeg sagt hei, forteller Heglund. Hun skal nå hjem for å spille for Glassverket i Eliteserien.19-åringen med skotsk mor og dobbelt statsborgerskap flyttet i fjor til London for å satse mot OL sammen med Britt Goodwin (29) og Zoe van der Weel (21). Tårene rant da eventyret tok slutt med 24-målstap for Kroatia. OL-feberen herjer London og britene jubler som gale. Også for sine håndballspillere. - Det går ikke an ikke å bli rørt av slikt, sier Heglund.Håndball har vært en svært liten sport i Storbritannia, men OL-turneringen er omfattet med noe nær eufori av britene. Den raske og tøffe lagsporten er faktisk også blitt hyllet i britisk presse. Og Katie er ikke den eneste celebriteten som har besøkt gruppespillet. I tillegg til det norske kronprinsparet og svenske prins Daniel har også den britiske statsministeren David Cameron vært på håndballkamp. Han kom i selskap med den nye franske presidenten Francois Hollande.
(Kroatia-Storbritannia 37-14) Nina Heglund fra Asker scoret og prinsesse Kate jublet. Det ble en stor OL-avslutning for de norsk-britiske håndballspillerne.